
Som opstart på danskundervisningen skal l lave et portrætinterview med hinanden.

Om genren
Portrætinterviewet er et interview med en person, så læseren lærer ham/hende at kende. Der er brugt få eller ingen yderligere kilder ud over hovedpersonen.

Det skrevne portræt indeholder:
· Oplysninger om personens alder, arbejde, familie o.lign.
· Præsentation af opvækst og anden relevant fortid
· Beskrivelser af personens udseende, adfærd - noget, der er karakteristisk for personen
· Evt. direkte udtalelser fra personen
· Et klart fokus/vinkel

Spørgsmål
Gør rede for afsender, medie og modtager (kommunikationssituationen)

Hvad er anledningen/konteksten?

Hvordan er interviewet bygget op? 

Hvad handler det om? Er der et særligt fokus (vinkling) - noget der fremhæves mere end andet?

Hvilke fremstillingsformer dominerer (beskrivelse, beretning, replik)?

Hvilken effekt har billeder og fremhævede citater?

Kan du ud fra interviewet karakterisere personen (udseende, væremåde og værdier)?

Portrætinterviews i par
I skal parvis lave et portrætinterview af hinanden. Brug nedenstående liste som inspiration til forberedelse og afvikling af interviewet (I bestemmer selv rækkefølgen).

Brug ca. 20-30 min. pr. person. Tag jer god tid og husk forberedelsespunkterne nævnt nedenfor
- baggrund/familie
- skole/uddannelse/forventninger til gymnasiet
- fritid/interesser
- personlighed/temperament/stærke og svage sider
- håb, drømme, ambitioner værdier og meninger musiksmag, film, bøger o.lign 
- hvilke 3 ord vil du sige karakteriserer dig? 
- Foto! Medbring selv 1-2 fotos til brug for artiklen- og/eller tag evt. nogle i forbindelse med interviewet.

Tjekliste til at interviewe:
Lyt og spørg ind til det, du hører, fx be' om eksempler
Døm og vurder aldrig
Tag noter, eller optag samtalen

Skrivefasen
Tjekliste til at skrive interviews:
-Læs noter igennem, eller lyt til interviewet
-Vælg en vinkel: Hvad vil du fortælle om personen? (NB! alt skal ikke med!)
-Udvælg citater, og citer så korrekt som muligt Veksl mellem beskrivelser, fortælling og replik Vær sanselig i beskrivelsen af personen, så læseren kan se personen for sig
-Undgå klichéer, varier sproget
-Form- hvordan skal det bygges op?
-Find en fængende og dækkende overskrift (rubrik)
Lav en underrubrik som opsummerer artiklens hovedindhold
Inddel artiklen med underoverskrifter (mellemrubrik)
Overvej om der skal fremhæves særlige citater, samt placeringen af fotos.

Formelle krav
Skriftstørrelse 12, 1½ linjeafstand
Skrifttype: Times New Roman
Omfang: 300-400 ord
Giv din portrætartikel en fængende overskrift! Man må ikke nøjes med blot at skrive portrætartikel
